stanford-oval/wikipedia huggingface dataset:
Artjom Anisimov

| Artjom Anisimov |
| --- | --- |

Henkilötiedot
Syntynyt: 24. toukokuuta 1988 (ikä 36) Jaroslavl, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  192 cm
Paino:  90 kg
Seura
Seura:  Lokomotiv Jaroslavl
Sarja:  KHL
Pelinumero:  15
Pelaajaura
Pääsarjaura:  2005–
Aik. seurat:  Lokomotiv Jaroslavl (RSL) Hartford Wolf Pack (AHL) New York Rangers (NHL)   Columbus Blue Jackets (NHL)   Chicago Blackhawks (NHL)   Ottawa Senators (NHL)
NHL-varaus:  54. varaus, 2006 New York Rangers
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Valko-Venäjä 2014 | jääkiekko |  |
|  Hopeaa | Saksa 2010 | jääkiekko |  |
|  Hopeaa | Tšekki 2015 | jääkiekko |  |
|  Pronssia | Slovakia 2019 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Ruotsi 2007 | jääkiekko |  |
|  Pronssia | Tšekki 2008 | jääkiekko |  |
Anisimov Rangersin peliasussa.
Artjom Aleksejevitš Anisimov (ven. Артём Алексеевич Анисимов; s. 24. toukokuuta 1988 Jaroslavl, Venäjän SFNT, Neuvostoliitto) on venäläinen jääkiekkoilija, joka edustaa KHL-joukkue Lokomotiv Jaroslavlia.
Ura

Anisimov on Lokomotiv Jaroslavlin kasvatti. Hän debytoi seuran edustusjoukkueessa Venäjän superliigassa kaudella 2005–2006 ja pelasi siellä myös kaudella 2006–2007. NHL-seura New York Rangers varasi hänet vuoden 2006 varaustilaisuuden toisella kierroksella. Vuonna 2007 Anisimov allekirjoitti ensimmäisen sopimuksensa Rangersin kanssa, ja pelasi AHL:ssä Hartford Wolf Packin joukkueessa kausina 2007–2008 ja 2008–2009.
Helmikuussa 2009 Anisimov nostettiin Rangersiin hänen tehtyään 21 maalia ja 29 maalin johtanutta syöttöä Wolf Packissa. Hän debytoi NHL:ssä 3. helmikuuta ottelussa Atlanta Thrashersia vastaan. Anisimov teki ensimmäisen maalinsa NHL:ssä 11. lokakuuta 2009 ottelussa Anaheim Ducksia vastaan, minkä Rangers voitti 3–0.
Heinäkuussa 2012 Anisimov siirtyi Columbus Blue Jacketsiin pelaajakaupassa, jossa Blue Jackets sai hänen lisäkseen hyökkääjä Brandon Dubinskyn, puolustaja Tim Erixonin ja ensimmäisen kierroksen varausvuoron, ja jossa Rangersiin siirtyivät hyökkääjä Rick Nash, puolustaja Steve Delisle ja ehdollinen kolmannen kierroksen varausvuoro.
26. kesäkuuta 2013 Anisimov allekirjoitti kolmen vuoden jatkosopimuksen Blue Jacketsissa.
Pentti Teirikari
Valikoima Teirikarin tv-tuotannoista (kaikkiaan noin 4 500 mainoselokuvaa)

Nyt uutta Suomessa! – suomalaisen mainonnan historia (2014, ohjaus Jami Teirikari)
Kulutuksen sävel – mainosmusiikin historia (2013, ohjaus Jami Teirikari)
Kaikkien aikojen parhaat sekunnit (2007, ohjaus Jami Teirikari)
Raja (2003, ohjaus Pepe Teirikari ja Charles Palouzie)
I´ll Remember Old House (1992, ohjaus ja tuotanto Pepe Teirikari)
Rakastin teitä (1992, ohjaus ja tuotanto Pepe Teirikari)
Toivo Kärki – Siks oon mä suruinen (1997, ohjaus ja tuotanto Pepe Teirikari)
Unta ja totta (1995, ohjaus ja tuotanto Pepe Teirikari)
Erik Lindström – Ranskalaiset korot (1997, ohjaus ja tuotanto Pepe Teirikari)
Valto Laitinen – Pariisin pianisti  (2004, ohjaus ja tuotanto Pepe Teirikari ja Anne Lakanen)
Soivat saaret (2019, ohjaus Claes Olsson)
lähde?
Aiheesta muualla

Niko Jutila: 75 vuotta täyttävä Pepe Teirikari vaihtoi mainoselokuvat dokumentteihin, Elokuvauutiset 7.10.2020.
Martti Koljonen: Pepe Teirikari – basisti, kilpapyöräilijä ja mainoselokuvan legenda, Jazzrytmit 30.9.2020.
| --- | --- |
Auktoriteettitunnisteet: Henkilöt :  Elonet
Lentosimulaattori

Harjoituslento F/A-18 Hornet -koneen lentosimulaattorissa.
Keinotekoinen taivas on heijastettu DA42-koneen jäljitelmän eteen.
Lentosimulaattori on laitteisto tai tietokoneohjelma, joka keinotekoisesti toisintaa lentokoneen ja sen toimintaympäristön, ja jolla usein harjoitellaan lentokoneen ohjausta, laskeutumista ja muita tilanteita, tai jopa kokonaisia lentoja. Lentosimulaattoria käytetään lentokoulutuksessa. Etuna on muun muassa se, etteivät simulaattori ja miehistö tuhoudu onnettomuustilanteissa, kuten oikean lentokoneen kohdalla voi käydä. Lentosimulaattoria käytetään myös tietokonepelien tapaan vapaa-ajan viettotapana.
Muut koulutussimulaattorit

Muita käyttökohteita simulaatio-ohjelmille ovat mm. huolto- ja vianetsintäsimulaattorit ja avioniikan opettamiseen tähtäävät Desk Top Trainer (DTT) ohjelmat.
Kotitietokone lentosimulaattorina

Simulaattorilentämistä voi harjoittaa myös tavallisella kotitietokoneella ja siihen asennetulla  tietokoneohjelmalla. Lentosimulaattoriohjelmat jakautuvat kahteen ryhmään, ns. siviilisimulaattoreihin, joista yleisin on Microsoft Flight Simulator ja lentosotasimulaattoreihin, kuten IL-2 Sturmovik. Osassa ohjelmista kuten Google Earthin lentosimulaattorissa maastot ovat oikeita. Näin lentokokemuksesta tulee todenmukaisempi.
Muun muassa kotikäyttöön saatavasta simulaattorista X-Plane on myös FAA:n hyväksymä versio, jota voidaan käyttää lentokoulutukseen osana sertifioitua järjestelmää. FAA:n sertifiointi myönnetään vain kokonaiselle järjestelmälle (ohjelmisto ja laitteisto yhdessä), joten koulutuskäyttöön pelkkä ohjelmalisenssin hankkiminen ei vielä riitä. Mikrotietokonepohjainen simulaattorikoulutus osana lupakirjakoulutusta on viime vuosina yleistynyt.
Jalkaohjaukseen on saatavilla polkimia, jolloin ohjauksen voi toteuttaa kolmella akselilla oikeaa vastaavalla tavalla. Etenkin helikopterilentämisessä jalkapolkimet (anti-torque pedals tai rudder pedals) voivat olla tarpeen realistisen lentotuntuman saamiseksi, johtuen tarpeesta kompensoida roottorin luomaa kiertomomenttia eri lentotilanteiden mukaan.
Kotioloissa innostunut lentämisen harrastelija voi sisustaa huoneen tietokonenurkkauksensa lentokoneen ohjaamon näköiseksi autenttisen pelikokemuksen saamiseksi. Harrastajalla on luonnollisesti muutakin oikeaa rekvisiittaa simulaattorissaan.
1990-luvulta alkaen simulaattorilentämistä on voinut harrastaa monen pelaajan voimin internetissä. Suomessa Virtualpilots on alan suurin yhdistys.
Suomen Ilmailumuseolla Vantaalla on simulaattori jolla voi kokeilla lentämistä suihkukoneella ilman eri korvausta ja kolmea eri konetta maksua vastaan.
Kotitietokone lentosimulaattorina > Lentomallinnus

Simulaatio-ohjelman toteutustavat vaihtelevat pelimäisestä arcadesta realistisempaan.
Useat simulaatiot jäljittelevät vain suorituskykyä tietyissä olosuhteissa. Käytännössä yksinkertaisemmassa simulaatiossa ovat käytössä ns. scriptatut tapahtumat, esim. lentokone siirtyy sakkaukseen tiettyjen parametrien ylittyessä. Useat tietokonepelit, joissa usein keskitytään ilmataisteluun, ovat tämän tyyppisiä.
Kehittynein tavalliselle kuluttajalle saatava lentomallinnus löytyy nykyisin Digital Combat Simulator -pelistä.
DCS pystyy mallintamaan käytöksen ja lentotilan korjauksen ääritilanteissa ja muut olosuhteet kuten:
Sakkaus
Syöksykierre tai Lattakierre
Pyörrevirtaustila eli Vortex Ring State (helikopterit)
buffeting
Maavaikutus eli wing in ground effect
sideslip
boundary flow detach
vauriomallinnus
Lisäksi simulaattorissa on yksityiskohtainen järjestelmämallinnusta kuten elektroniikan ja asejärjestelmien toiminta.
Aiheesta muualla

Wikimedia Commonsissa on kuvia tai muita tiedostoja aiheesta .
Patria Pilot Training
Salpauslento
Suomen Ilmailuopisto
Finnair
Mikrobitti-lehden artikkeli lentosimulaattoreista (Arkistoitu – Internet Archive)
Video: Finnairin DC-9-simulaattorin esittely
Videopelilajityypit
| --- | --- |
Toimintapeli:  Ammuntapeli ensimmäinen persoona  kolmas persoona  Shoot ’em up  Taktinen ammuntapeli  Valopistoolipeli  Beat ’em up  Taistelupeli 
Seikkailupeli:  Graafinen seikkailupeli  Tekstiseikkailupeli  Visual novel 
Toimintaseikkailupeli:  Hiiviskelypeli  Selviytymispeli  Selviytymiskauhupeli  Tasohyppely 
Tietokoneroolipeli:  Internet-roolipeli  Massiivinen monen pelaajan verkkoroolipeli  MUD  Roguelike  Taktinen roolipeli  Toimintaroolipeli 
Strategiapeli:  Valtiosimulaattori  Tykkipeli  Reaaliaikainen strategiapeli Tornipuolustuspeli  Reaaliaikainen taktiikkapeli  Vuoropohjainen strategiapeli  Vuoropohjainen taktiikkapeli 
Simulaatiopeli:  Kaupunginrakennussimulaattori  Liike-elämäsimulaattori  Rakentamissimulaattori  Sosiaalinen simulaatiopeli  Treffisimulaattori  Virtuaalinen eläintenhoito 
Kulkuneuvosimulaattori:  Ajopeli  Ajosimulaattori  Avaruuslentosimulaattori  Junasimulaattori  Lentopeli  Lentosimulaattori  Sukellusvenesimulaattori 
Muut lajityypit:  Hyötypeli  Managerointipeli  Musiikkipeli Rytmipeli  Oppimispeli  Partypeli  Pulmapeli  Urheilupeli 
Finnairin käyttämä DC-9-51-simulaattori vuonna 2010. DC-9:n poistuttua yhtiön laivastosta vuonna 2003, tätä laitetta käytettiin vielä pitkään aloittelevien liikennelentäjien suihkukonesiirtymäkurssilla (Jet Orientation Course, JOC), huolimatta laitteen vanhanaikaisesta tekniikasta, joka hankaloitti myös teknistä tukea. Nykyään vastaavalla kurssilla käytetään lähinnä yhtiön Embraer 170-simulaattoria. Tällä hetkellä laite on näytteillä Suomen Ilmailumuseossa, joka on suunnitellut sen saattamista lentokuntoon yleisökäyttöä varten. Yleisölentoja laitteella oli tarjottu jo vuosina 2010-2012 sen poistuttua Finnairin säännöllisestä koulutuskäytöstä, jossa se oli vuosina 1973-2010.
Lentosimulaattori Microsoft Flight Simulator (1984)
Lentosimulaattoriohjelma vuodelta 2022
Lentoa simuloiva kolikkopeli.
Andrea Agnelli

Andrea Agnelli vuonna 2017.
Andrea Agnelli (s. 6. joulukuuta 1975 Torino, Italia) on italialainen liikemies.
Agnelli toimii Juventuksen puheenjohtajana. Hän on myös Stellantiksen ja Exorin hallitusten jäsen.
Agnelli kuuluu maineikkaaseen samannimiseen teollisuussukuun.
| --- | --- |
Auktoriteettitunnisteet: Henkilöt :  Yle
Stavanger Oilers

| Stavanger Oilers |
| --- | --- |

Perustettu:  2001
Kaupunki:  Stavanger, Norja
Kotiareena:  DNB Arena
– kapasiteetti:  4 377
Sarjataso:  EliteHockey Ligaen
Värit:                
Toimitusjohtaja:   Pål Haukali Higson
Päävalmentaja:   Anders Gjøse
Mestaruudet:  7 (2010, 2012, 2013, 2014, 2015, 2016, 2017)
Hopeaa:  2 (2006, 2011)
Infobox OKVirheellinen NIMI-arvo: 
Stavanger Oilers on norjalainen Stavangerin kaupungissa toimiva jääkiekkoseura. Oilers pelaa Norjan pääsarjassa EliteHockey Ligaenissa.
Historia

Stavangerissa toimi 1970-luvulla kaksi jääkiekkoseuraa, Siddis ja Viking. Molempien seurojen toiminta hiljalleen tyrehtyi ja Vikingin lopetettua 1996, ei kaupungissa ollut enää jääkiekkoseuraa.
Stavangeriin saatiin uusi jääkiekkoseura, kun suomalainen liikemies Hartti Kristola perusti Oilersin vuonna 2001. Seura liittyi Norjan II-divisioonaan, josta se nousi vuonna 2002 I-divisioonaan ja vuonna 2003 pääsarjaan.
Joukkue kaudella 2024-2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Jens Auke Hoekstra | L | 2028 |  |
| 31 |  | Jasper Patrikainen | L | 2025 | Lahti, Suomi |
| 38 |  | Henrik Holm | R | 2027 | Fredrikstad, Norja |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 4 |  | Kristian Østby | L | 2026 | Sarpsborg, Norja |
| 5 |  | Andreas Klavestad | R | 2026 | Sarpsborg, Norja |
| 6 |  | Jonas Eide Pettersen | L | Juniori | Stavanger, Norja |
| 13 |  | Sondre Bjerke | L | 2025 | Oslo, Norja |
| 19 |  | Alexander Ytterell | R | 2026 | Vetlanda, Ruotsi |
| 25 |  | Cliff Watson | L | 2025 | Sheboygan, Wisconsin, Yhdysvallat |
| 55 |  | Mykola Kosarev | L | Juniori | Harkova, Ukraina |
| 77 |  | Håkon Løken Pedersen | L | 2025 | Fredrikstad, Norja |
| 82 |  | Jonas Meisingset | L | 2025 | Sarpsborg, Norja |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 8 |  | Mathias Trettenes (C) | L | KH / VLH | 2028 | Stavanger, Norja |
| 9 |  | Evan Polei | L | VLH | 2025 | Wetaskiwin, Alberta, Kanada |
| 10 |  | Ludvig Hoff | L | VLH | 2028 | Oslo, Norja |
| 16 |  | André Bjelland Strandborg (A) | L | KH | 2025 | Stavanger, Norja |
| 18 |  | Martin Gran | R | OLH | 2027 | Hamar, Norja |
| 23 |  | Tristan Langan | L | KH / VLH | 2025 | Swan River, Manitoba, Kanada |
| 26 |  | Patrick Rørbu Elvsveen | L | H | 2026 | Hamar, Norja |
| 40 |  | Nicolas Werbik | R | KH | 2025 | Zlín, Tšekki |
| 46 |  | Dan Kissel (A) | L | VLH | 2025 | Crestwood, Illinois, Yhdysvallat |
| 64 |  | Didrik Baanerud | L | H | Juniori | Kongsvinger, Norja |
| 78 |  | Anders Tangen Henriksen | R | OLH | 2027 | Stavanger, Norja |
| 81 |  | Oliver Calik | L | KH | 2025 | Huddinge, Ruotsi |
| 85 |  | Christoffer Karlsen | R | OLH | 2026 | Sarpsborg, Norja |
| 92 |  | Nick Dineen | R | KH | 2025 | Omaha, Nebraska, Yhdysvallat |
Joukkue kaudella 2024-2025 > Valmennus & Joukkueenjohto

Päävalmentaja: Anders Gjøse
Apuvalmentaja: Marius Trygg
Maalivahtivalmentaja: Sakari Lindfors
Fysiikkavalmentaja: Dennis Løvold Sveum
Huoltopäällikkö: Bent Stangvik
Toimitusjohtaja: Pål Haukali Higson
Lähde: EliteProspects
NHL-pelaajat

Rūdolfs Balcers
Philippe Cornet
Christian Hanson
Jonas Johansson
Greg Mauldin
Zdeněk Nedvěd
Eric Nystrom
Matt Ryan
Brock Trotter
Mark Van Guilder
Aiheesta muualla

Seuran kotisivut (norjaksi)
Fjordkraft-ligaen
Frisk Asker • Grüner Ishockey • Lillehammer IK • Manglerud Star • Narvik Hockey • Sparta Sarpsborg • Stavanger Oilers • Stjernen Hockey • Storhamar Ishockey • Vålerenga Ishockey 
 Entisiä joukkueita: Bergen Flyers • IK Comet • Furuset Ishockey • Hasle-Løren IL • Kongsvinger Knights • Lørenskog IK • Ringerike IK • Rosenborg IHK • Trondheim Black Panthers • Viking Hockey
Notholithocarpus densiflorus

| Notholithocarpus densiflorus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fagales
Heimo::  Pyökkikasvit Fagaceae
Suku::  Notholithocarpus
Laji::  densiflorus
Kaksiosainen nimi
 Notholithocarpus densiflorus  (Hook. & Arn.) Manos, Cannon & S.H.Oh 
Katso myös
   Notholithocarpus densiflorus Wikispeciesissä   Notholithocarpus densiflorus Commonsissa 
Infobox OKNimi-testi OKIUCN-testi OK: 
Notholithocarpus densiflorus on ainavihanta puu tai pensas, joka kasvaa luonnonvaraisena Yhdysvaltojen länsirannikolla, erityisesti Kaliforniassa ja lounaisessa Oregonissa. Pyökkien, tammien ja kastanjoiden tavoin se kuuluu pyökkikasvien heimoon.
Alun perin aasialaiseen Lithocarpus-sukuun luokiteltu Notholithocarpus densiflorus on molekyylitutkimusten perusteella siirretty omaan sukuunsa Notholithocarpus.
Ulkonäkö ja koko

Notholithocarpus densiflorus voi kasvaa vain metrin korkuisena pensaana tai puuna saavuttaen jopa 40 metrin korkeuden. Nuorena sillä on usein kartiomainen muoto. Nuoret versot ovat tiheän vaalean nukan peitossa, joka säilyy toisen kasvukauden ajan. 3–14 senttimetrin mittaiset ainavihannat lehdet ovat soikeita, paksuja, nahkamaisia ja voivat olla hienohampaisia. Hedekukat kasvavat yksittäin, emikukat tiheissä monikukkaisissa kukinnoissa. Kukissa on 5–6 verholehteä ja 10–12 hedettä. Hedelmä on 20–35 millimetrin mittainen pähkinä.
Kasvupaikat ja levinneisyys

Notholithocarpus densiflorus viihtyy kosteilla rinteillä merenrantavuoristoissa, suosien rikkaita, kosteita maaperiä, mutta sietää myös jonkin verran kuivuutta vakiinnuttuaan. Se sietää varjoa ja voi kasvaa auringossa tai puolivarjossa. Sen luonnollinen levinneisyysalue ulottuu lounaisesta Oregonista Klamathvuorten kautta Etelä-Kaliforniaan, mukaan lukien Kaskadeille.
Ekologia

Kasvin pähkinöitä käyttävät ravinnokseen muun muassa oravat, peurat, vapitit ja karhut. Puun tiheä juuristo auttaa vähentämään eroosiota, ja sen lehtikarike parantaa maaperän hedelmällisyyttä säätelemällä maaperän lämpötilaa ja lisäämällä mikrobien aktiivisuutta. Tyypillisiä seuralaislajeja ovat muun muassa jättiläispunapuu, keltamänty, pihdat, lännendouglaskuusi, sianpuolukat, kampasaniainen, tuoksiot, nukka-angervo, lännenjasmike, Rhododendron macrophyllum -alppiruusulaji ja herukat.
Notholithocarpus densiflorus on kärsinyt voimakkaasti versopoltteesta: vaikka kasvitauti sairastuttaa monien muidenkin sukujen puita ja pensaita ja ne toimivat sen väli-isäntinä, ainoastaan Notholithocarpus densiflorukselle ja joillekin tammilajeille tauti on tappava.
Käyttö

Monet Kalifornian alkuperäiskansat ovat perinteisesti käyttäneet Notholithocarpus densiflorus -lajin pähkinöitä yhtenä tärkeimmistä ravinnonlähteistään. Pähkinät jauhettiin ja liotettiin tanniinipitoisuuden laskemiseksi ja valmistettiin sitten esimerkiksi keitoksi tai leiväksi, johon jäi tanniineista miellyttävä hapan maku. Pähkinät sisältävät suhteellisen paljon öljyä, ja tanniinipitoisuuden vuoksi pähkinöitä on käytetty myös nahanvalmistuksessa.
Bernd Storck

| 0 | 1 | 2 |
| --- | --- | --- |

Henkilötiedot
Koko nimi: Bernd Storck
Syntymäaika: 25. tammikuuta 1963 (ikä 62)
Syntymäpaikka: Herne, Nordrhein-Westfalen, Saksa
Seura
Seura: avoin
Tehtävä: Päävalmentaja
Seurat
| Vuodet | Seura | O (M) |
| 1981–1983 1983–1989 |  VfL Bochum 1848  Borussia Dortmund | 24 (1) 171 (8) |
Valmennusura
1993–1995 1996–2002 2003–2004 2005–2006 2006–2007 2008 2008 2009–2010 2015–2017 2018–2019 2019–2020 2021–2022 2022 2022–2023:  VfB Stuttgart (apuv.)  Hertha BSC (apuv.)  VfL Wolfsburg (apuv.)  FK Partizan (apuv.)  Borussia Dortmund (apuv.)  FK Alma-Ata  Kazakstan U21  Kazakstan  Unkari  RE Mouscron  Cercle Brugge  KRC Genk  KAS Eupen  KV Kortrijk
 Seurajoukkueuran tilastot kattavat vain kansalliset sarjat.
Bernd Storck (s. 25. tammikuuta 1963) on saksalainen jalkapallovalmentaja ja entinen pelaaja.
Meriitit

EM-neljännesvälierät: 2016
Saksan cup: 1989
Antti Valo

Antti Valo (s.  1983) on suomalainen maajoukkuetason käsipalloilija. Hän edustaa Riihimäen Cocksia, jonka riveissä hän on voittanut seitsemän Suomen mestaruutta (2007, 2008, 2009, 2010, 2013, 2014, 2015) ja kuusi kertaa Suomen Cupin (2007, 2008, 2010, 2011, 2013, 2015) . Lisäksi Valo on voittanut kaksi kertaa sekä SM-hopeaa (2005, 2011) että SM-pronssia (2006, 2012).
Valo valittiin kausina 2004-2005 - 2008-2009 viisi kertaa peräkkäin SM-sarjan All Stars -joukkueeseen.
Suomen maajoukkueessa Valo on pelannut vuosina 2006–2010 yhteensä 46 ottelua ja tehnyt 84 maalia.
Tilastot 2002-2010

Antti Valon tilastot käsipallon SM-sarjassa 2002-2010:
| Kausi | Sarjavaihe | Ottelut | Maalit |
| --- | --- | --- | --- |
| 2002-2003 | runko- ja jatkosarja | 19 | 20 |
| 2003-2004 | runko- ja jatkosarja | 23 | 93 |
| 2004-2005 | runko- ja jatkosarja | 24 | 128 |
| 2004-2005 | pudotuspelit | 7 | 28 |
| 2005-2006 | runkosarja | 32 | 176 |
| 2005-2006 | pudotuspelit | 5 | 19 |
| 2006-2007 | runko- ja jatkosarja | 26 | 155 |
| 2006-2007 | pudotuspelit | 6 | 23 |
| 2007-2008 | runko- ja jatkosarja | 24 | 137 |
| 2007-2008 | pudotuspelit | 5 | 16 |
| 2008-2009 | runko- ja jatkosarja | 22 | 133 |
| 2008-2009 | pudotuspelit | 6 | 25 |
| 2009-2010 | runkosarja | 16 | 51 |
| 2009-2010 | pudotuspelit | 6 | 21 |
Antero Kasper

Antero Kasper (17. toukokuuta 1929 Helsinki – 19. helmikuuta 2010 Helsinki) oli suomalainen orkesterimuusikko ja director musices. Hänen instrumenttinsa oli käyrätorvi.
Puolustusvoimien soitto-oppilaskoulussa opiskellut Kasper pääsi professori Holger Fransmanin oppilaaksi ja Kasperista tuli hänen seuraajansa Helsingin kaupunginorkesterin käyrätorven äänenjohtajana. Kasper opetti Sibelius-Akatemiassa yli kolmekymmentä vuotta ja antoi myös kotonaan maksuttomia soittotunteja. Kasper oli uransa aikana myös mukana soittamassa Crusell-kvintetissä. Eläkkeellä Kasper jatkoi soittamista Karelia-puhallinorkesterissa lähes 80-vuotiaaksi. Tasavallan Presidentti myönsi Antero Kasperille Suomen Leijonan ritarikunnan ansioristin vuonna 1982 ja Director musices -arvonimen vuonna 1992.
Kasper oli mukana uransa aikana myös jazz- ja pop-musiikin levytyksillä. Näitä ovat muun muassa Hectorin albumi Ruusuportti ja Maaritin kappale ”Laulu kuolleesta rakastetusta”.
Kasper kuoli 80-vuotiaana helmikuussa 2010. Helsingin Sanomien muistokirjoituksen mukaan ”yhdessä opettajansa Holger Fransmanin kanssa Antero Kasperin suurin ansio suomalaiselle vaskimusiikille on wieniläisen vaskikulttuurin istuttaminen maahamme”.
Kasper opetti uransa aikana useita nuoria ja lupaavia käyrätorvensoiton oppilaita useilla kesäleireillä lähes 30 vuoden ajan. Näistä suurimpina Orivedellä vieläkin toimiva Klemetti-Opiston Nuorison orkesterikurssi. Lisäksi hän toimi opettajana Keuruulla, Heinolassa sekä Lieksassa järjestetyillä musiikkileireillä. Monista hänen oppilaistaan on tullut myöhemmin ammattimuusikoita sekä suomeen, että ulkomaille kansainvälisiin huippuorkestereihin. lähde?
Antero Kasperin poika Jukka Kasper soitti myös käyrätorvea Suomen Kansallisoopperan orkesterissa vuodesta 1973 aina vuoteen 2015, jolloin jäi eläkkeelle. Antero Kasperin veli Juha Leppämäki soittaa edelleen käyrätorvea Suomen Kansallisoopperan orkesterissa. Pojanpoikansa Raine Kasper soittaa käyrätorvea Kaartin soittokunnan riveissä. Myös neljännessä polvessa on suvussa aloitettu käyrätorven soitto-opiskelut. Antero Kasperin perintö suomen käyrätorvensoitolle jatkuu näin edelleenkin vahvana. lähde?
Andreas Hietala

| Andreas Hietala> Henkilötiedot |
| --- | --- |
Syntynyt: 28. maaliskuuta 1984 (ikä 40) Suomi
Salibandyn pelaaja
Lempinimi:  Andy
Pelipaikka:  keskushyökkääjä
Seura:  Loviisan Tor
Pelinumero:  8
Pituus:  183 cm
Paino:  76 kg
Andreas Hietala on suomalainen salibandyn pelaaja, jonka joukkue on Loviisan Tor. Hän siirtyi Loviisaan vuonna 2010 AC HaKista.
Andreas Hietalalla on kenialaiset sukujuuret.
Akselerationismi

Akselerationismi on filosofinen ja poliittinen teoria kiihtyvistä (engl. acceleration ’kiihdytys’) kehityskuluista, jotka johtavat nykyisen järjestelmän ja sitä ylläpitävän hallintorakenteen yli ja aiheuttavat perustavanlaatuisen muutoksen. Suomennokseksi on ehdotettu myös sanaa kiihtyvismi.
Käsitteen historia ja teoreetikot

Akselerationismin käsitteen perusta on nähty Karl Marxin kirjoituksissa.
Yhdysvaltalaisen Roger Zelaznyn tieteisromaanissa Lord of Light (1967) on ”akselerationisteiksi” kutsuttuja vallankumouksellisia.
Termin toi yleiseen käyttöön akselerationismin kriitikko Benjamin Noys vuoden 2010 teoksessaan Malign Velocities: Accelerationism and Capitalism.
Tunnettuja akselerationismin filosofeja ovat ranskalaiset marxistit Gilles Deleuze, Félix Guattari ja Jean-François Lyotard sekä englantilainen Nick Land.
Tavoite ja keinot

Akselerationismin mukaan nykyistä pysähtyneisyyden olotilaa ylläpitävä status quo on vaihtoehdoton, koska muutosvoimat demonisoidaan pahoiksi ja vahingollisiksi. Vaikka järjestelmä suojaa itseään muutospyrkimyksiltä, se elää samalla sisäisessä myllerryksessä, johon sillä ei ole todellista otetta. Vallitsevaa järjestelmää horjuttavat taloudelliset, teknologiset, ekologiset ja sosiaaliset kehityskulut, joista monet ovat kiihtymässä.
Koska järjestelmää ei voi korjata parantelemalla sitä sisältä käsin demokraattisesti, muutos voi syntyä vain kiihdyttämällä siihen johtavia kehityskulkuja joko aktiivisesti tai sallimalla niiden tapahtua. Muutoksen tapahduttua yhteiskunta on muuttunut hyvin toisenlaiseksi aiempaan verrattuna.
Suuntaukset

Akselerationismi voidaan jakaa päämääriensä perusteella kolmeen suuntaukseen. Koska akselerationismi on nykyaikainen ja nopeasti muuttuva teoria, sen eri suuntaukset ottavat toisistaan jatkuvasti vaikutteita.